องค์การนิรโทษกรรมสากล เรียกร้องต่างชาติควบคุมการเคลื่อนย้ายอาวุธ
กลุ่มนักเคลื่อนไหวจากองค์การนิรโทษกรรมสากล หรือ เอไอในฟิลิปปินส์ ราว 50 คน ชุมนุมหน้าสถานทูตจีนในกรุงมะนิลาของฟิลิปปินส์ และพร้อมใจกันเต้นฮาเรม เช็ค เพื่อเรียกร้องให้ชาติมหาอำนาจคือจีนและสหรัฐฯ ลงนามในสนธิสัญญาซื้อขายอาวุธสากล เพื่อกำกับดูแลการเคลื่อนย้ายอาวุธในโลก ในการประชุมสหประชาชาติที่นครนิวยอร์ก วันที่ 18 มี.ค.2556เนื่องจากอาวุธที่ซื้อขายผิดกฎหมาย เป็นเหตุให้ประชาชนเสียชีวิตวันละ 2000 คน เพราะถูกนำไปใช้ก่อสงครามและความรุนแรงต่างๆโดยเอไอระบุว่า สหรัฐฯเป็นประเทศที่ส่งออกอาวุธมากที่สุดในโลก ได้แก่ ระเบิด ขีปนาวุธ แก๊สน้ำตา ไปยัง 70 ประเทศทั่วโลก รองลงมาคือ จีน ซึ่งผลิตอาวุธเพื่อส่งขายให้ประเทศที่ถูกสั่งห้ามนำเข้าและซื้อขายอาวุธนอกจากนี้ ประเทศที่ติดอันดับค้าอาวุธมากที่สุดในโลกรองลงมา ได้แก่ อังกฤษ ฝรั่งเศส เยอรมนี และรัสเซียเมื่อเดือนกรกฎาคมที่ผ่านมา เอไอนำเสนอสนธิสัญญาซื้อขายอาวุธสากล เพื่อควบคุมการซื้อขายอาวุธระดับโลก และในการประชุมสหประชาชาติเป็นครั้งแรก แต่การเจรจาล่มลง เพราะสหรัฐฯอ้างว่า ต้องใช้เวลาเพื่อพิจารณาเนื้อหาก่อนให้ความเห็นชอบ
 นักเคลื่อนไหวจากองค์การนิรโทษกรรมสากลในฟิลิปปินส์ เรียกร้องให้ชาติมหาอำนาจลงนาม สนธิสัญญาซื้อขายอาวุธสากลเพื่อกำกับดูแลการเคลื่อนย้ายอาวุธ
ฟิลิปปินส์,สัญญา,อาวุธ,เคลื่อนย้าย,เคลื่อนไหว